CELEX: 62012CA0485
Language: lv
Date: 2014-04-10 00:00:00
Title: Lieta C-485/12: Tiesas (pirmā palāta) 2014. gada 10. aprīļa spriedums ( College van Beroep voor het Bedrijfsleven (Nīderlande) lūgums sniegt prejudiciālu nolēmumu) – Maatschap T. van Oosterom en A. van Oosterom-Boelhouwer / Staatssecretaris van Economische Zaken, Landbouw en Innovatie Lauksaimniecība — Kopējā lauksaimniecības politika — Tiešā atbalsta shēmas — Regula (EK) Nr. 73/2009 — Integrētā administrācijas un kontroles sistēma konkrētām atbalsta shēmām — Lauksaimniecībā izmantojamās zemes gabalu identifikācijas sistēma — Nosacījumi, kas attiecas uz tiesībām pretendēt uz atbalstu — Administratīvās pārbaudes — Pārbaudes uz vietas — Regula (EK) Nr. 796/2004 — Tādu platību apstiprināšana, par kurām ir tiesības pretendēt uz atbalstu — Attālā uzrāde — Lauksaimniecībā izmantojamo zemes gabalu fiziska pārbaude

10.6.2014   
            
            
               LV
            
            
               Eiropas Savienības Oficiālais Vēstnesis
            
            
               C 175/8
            
         Tiesas (pirmā palāta) 2014. gada 10. aprīļa spriedums (College van Beroep voor het Bedrijfsleven (Nīderlande) lūgums sniegt prejudiciālu nolēmumu) – Maatschap T. van Oosterom en A. van Oosterom-Boelhouwer/Staatssecretaris van Economische Zaken, Landbouw en Innovatie
   
   (Lieta C-485/12) (1)
   
   (Lauksaimniecība - Kopējā lauksaimniecības politika - Tiešā atbalsta shēmas - Regula (EK) Nr. 73/2009 - Integrētā administrācijas un kontroles sistēma konkrētām atbalsta shēmām - Lauksaimniecībā izmantojamās zemes gabalu identifikācijas sistēma - Nosacījumi, kas attiecas uz tiesībām pretendēt uz atbalstu - Administratīvās pārbaudes - Pārbaudes uz vietas - Regula (EK) Nr. 796/2004 - Tādu platību apstiprināšana, par kurām ir tiesības pretendēt uz atbalstu - Attālā uzrāde - Lauksaimniecībā izmantojamo zemes gabalu fiziska pārbaude)
   2014/C 175/09
   Tiesvedības valoda – holandiešu
   
      Iesniedzējtiesa
   
   College van Beroep voor het Bedrijfsleven
   
      Pamatlietas puses
   
   
      Prasītājs: Maatschap T. van Oosterom en A. van Oosterom-Boelhouwer
   
      Atbildētājs: Staatssecretaris van Economische Zaken, Landbouw en Innovatie
   
      Priekšmets
   
   Lūgums sniegt prejudiciālu nolēmumu – College van Beroep voor het Bedrijfsleven (Nīderlande) – Komisijas 2004. gada 21. aprīļa Regulas (EK) Nr. 796/2004, ar ko paredz sīki izstrādātus noteikumus, lai ieviestu savstarpēju atbilstību, modulāciju un integrēto administrēšanas un kontroles sistēmu, kura paredzēta Padomes Regulā (EK) Nr. 1782/2003, ar ko ievieš kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem (OV L 141, 18. lpp.), 32. panta interpretācija – Kontroles uz vietas atbilstoši vienotajiem pieteikumiem, kas attiecas uz atbalstu par platību regulējošajām normām – Kompetentā iestāde, kura, izmantojot aerofotouzņēmumus, ir konstatējusi, ka lauksaimniecības uzņēmuma īpašnieka dati atbalsta pieteikumā ir nepareizi
   
      Rezolutīvā daļa:
   
   Komisijas 2004. gada 21. aprīļa Regula (EK) Nr. 796/2004, ar ko paredz sīki izstrādātus noteikumus, lai ieviestu savstarpēju atbilstību, modulāciju un integrēto administrēšanas un kontroles sistēmu, kura paredzēta Padomes 2003. gada 29. septembra Regulā (EK) Nr. 1782/2003, ar ko ievieš kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, kurā grozījumi izdarīti ar Komisijas 2007. gada 20. augusta Regulu (EK) Nr. 972/2007, ir jāinterpretē tādējādi, ka gadījumā, ja pēc automātiskajām kontrolpārbaudēm, kuras ir paredzētas, lai pārbaudītu tiesības pretendēt uz atbalstu par zemes gabaliem, kas deklarēti lauksaimnieka pieteikumā par vienreizējo maksājumu, un kuras zemes gabalu identifikācijas sistēmas atjaunināšanas dēļ ir papildinātas ar pārbaudi, pamatojoties uz jaunākajiem aerofotouzņēmumiem, iesniegtajā deklarācijā tiek konstatētas neprecizitātes, kompetentajai iestādei nav jāveic pārbaude laukā, bet saskaņā ar šīs regulas 24. panta 2. punktu tai ir novērtējuma brīvība attiecībā uz turpmāk veicamajiem pasākumiem. It īpaši, minētajai iestādei nevar tikt prasīta attiecīgo zemes gabalu mērīšana laukā, ja tai nav nekādu šaubu attiecībā uz mērījumu datiem, kurus tā ir ieguvusi no savā rīcībā esošajiem aerofotouzņēmumiem.
   
      (1)  OV C 26, 26.1.2013.